२०६१ सालको अन्तिमतिर उनले कुपण्डोलमा रहेको हाइ हिमालयन म्यानपावरलाई ४ लाख तिरेर इजरायल जाने प्रोसेस गरिन् । तुरुन्तै भिसा आयो । त्यसपछि त उनी दुई ठाउँका सिलाई मसिन घरमै थन्क्याएर नारायणगढको व्यवसाय साथीलाई सुरुवाती लगानीकै मूल्यमा बेचिदिइन । ‘त्यसमा मेरो लगानी ५ लाख पुगिसकेको थियो । तर, के गर्ने अवस्था त्यस्तै थियो । गरि खाउ भनेर जति लगानी गरेर स्थापना गरेको थिएँ, त्यत्तिमै दिएर छोडे’ उनले भनिन् । इजरायलमा उनी ‘केयर गिभर’ का लागि पुगिन् ।
